গুন্ডা (চলচ্চিত্র)
গুন্ডা ১৯৭৬ সালে মুক্তিপ্রাপ্ত বাংলাদেশী বাংলা ভাষার চলচ্চিত্র। ছায়াছবিটি পরিচালনা করেছেন আলমগীর কুমকুম। এটি ঔপন্যাসিক অ্যান্থনি হপ-এর প্রিজনার অব জেন্দা উপন্যাস অবলম্বনে নির্মিত। ছায়াছবিটির চিত্রনাট্য লিখেছেন পরিচালক আলমগীর কুমকুম এবং সংলাপ লিখেছেন আশীষ কুমার লোহ। এতে প্রধান চরিত্রে অভিনয় করেছেন কবরী সারোয়ার, রাজ্জাক, খলিল উল্লাহ খান, আলমগীর প্রমুখ। অভিনেতা খলিল উল্লাহ খান এই চলচ্চিত্রটিতে অভিনয়ের মাধ্যমে ২য় জাতীয় চলচ্চিত্র পুরস্কারে শ্রেষ্ঠ পার্শ্বচরিত্রে অভিনেতার পুরস্কার অর্জন করেন।